Lengvasvorė Linux sistema

Lengvasvorė Linux sistema () – nedidelės apimties  Linux šeimos operacinė sistema, kurios veikimas reikalauja mažesnių techninės įrangos išteklių (pavyzdžiui operatyvios atminties ir procesoriaus atliekamo darbo), nei, kad jų pareikalautų daugiau programinės įrangos savyje talpinanti, didelės apimties operacinė sistema. Dėl mažesnių techninės įrangos poreikių minimalistinė sistema veikia greičiau, nei kito tipo sistemos. Minimalistinė operacinė sistema gali būti pritaikoma tokiuose specifiniuose įrenginiuose, kaip maršrutizatoriai, kišeniniai kompiuteriai ar išmanieji telefonai, naudojama senesniuose, lėtesniuose kompiuteriuose, kurių turimų išteklių darbui su naujomis, didelės apimties, operacinėmis sistemos jau nebepakanka arba naudojama virtualiose mašinose kurių viename serveryje veikia daug ir todėl taupus resursų naudojimas tampa svarbesnis.

Minimalistinės OS gali būti skirtos specifinėms užduotims atlikti. Pavyzdžiui, „ByzantineOS“ skirta Linux kompiuteriui su interneto prieiga, turinčiam Mozilla, pasiekti servisus ir programas internete, „StressLinux“ yra skirta testuoti aparatinei įrangai, „WebFish Linux“ yra skirta programų ir servisų instaliavimui ir kompiliavimui.

Sistemos paleidimas iš išorinių įrenginių 
Minimalistinės operacinės sistemos dažnai turi galimybę būti paleidžiamos iš išorinių įrenginių – CD, diskelio ar USB atmintuko. Tokioms OS nebūtina, kad kompiuteris turėtų kietąjį diską. Pavyzdžiui, minimalistinei OS „ByzantineOS“ paleisti pakanka:
 CPU (Intel Pentium)
 Motininė plokštė
 NIC (Network Interface Card) arba modemas
 CD-ROM tvarkyklė (arba DVD tvarkyklė)
 RAM (128 MB mažiausiai, grafikai)
 su VESA 2.0 suderinama grafinė plokštė

Kai kurios Linux minimalistinės distribucijos 
 Damn Small Linux – tai x86 architektūros tipo procesoriams skirta laisva operacinė sistema.
 OpenWrt yra labai plačiai naudojama Linux operacinė sistema skirta tokiems specifiniams įrenginiams, kaip maršrutizatoriai ir pan..
 Peropesis – tai operatyvioje atmintyje užkraunama nekomercinė Linux operacinė sistema skirta x86 tipo architektūros procesoriams.
 Slax – tai moderni, mažos apimties ir greita Linux operacinė sistema sukurta Debian distribucijos pagrindu.
 SliTaz yra GNU/Linux operacinė sistema skirta senesnę įrangą turintiems kompiuteriams. Ši distribucija yra paleidžiama iš CD arba USB.
 Lubuntu.

Taip pat skaitykite 
 Operacinė sistema
 MenuetOS – realaus laiko operacinė sistema, parašyta asemblerio programavimo kalba

Šaltiniai

Nuorodos 
 ByzantineOS 
 StressLinux
 WebFish Linux

Operacinės sistemos